CELEX: C2007/223/03
Language: ro
Date: 2007-09-22 00:00:00
Title: Cauza C-298/07: Cerere având ca obiect pronunțarea unei hotărâri preliminare introdusă de Bundesgerichtshofs (Germania) la 22 iunie 2007 — Bundesverband der Verbraucherzentralen und Verbraucherverbände — Verbaucherzentrale Bundesverband e.V./deutsche internet versicherung AG

22.9.2007   
            
            
               RO
            
            
               Jurnalul Oficial al Uniunii Europene
            
            
               C 223/4
            
         Cerere având ca obiect pronunțarea unei hotărâri preliminare introdusă de Bundesgerichtshofs (Germania) la 22 iunie 2007 — Bundesverband der Verbraucherzentralen und Verbraucherverbände — Verbaucherzentrale Bundesverband e.V./deutsche internet versicherung AG
   (Cauza C-298/07)
   (2007/C 223/03)
   Limba de procedură: germana
   Instanța de trimitere
   Bundesgerichtshof
   Părțile din acțiunea principală
   
      Reclamant: Bundesverband der Verbraucherzentralen und Verbraucherverbände — Verbaucherzentrale Bundesverband e.V.
   
      Pârâtă: deutsche internet versicherung AG
   Întrebările preliminare
   
               1)
            
            
               Este obligat un prestator de servicii în temeiul articolului 5 alineatul (1) litera (c) din Directiva 2000/31/CE a Parlamentului European și a Consiliului din 8 iunie 2000 privind anumite aspecte juridice ale serviciilor societății informaționale, în special ale comerțului electronic, pe piața internă (directiva privind comerțul electronic) (1), ca înainte de încheierea unui contract cu un destinatar al serviciului să indice un număr de telefon pentru a permite contactarea sa rapidă și o comunicare directă și eficientă?
            
         
               2)
            
            
               În caz de răspuns negativ la prima întrebare:
               
                           a)
                        
                        
                           Un prestator de servicii trebuie ca, înainte de încheierea unui contract cu destinatarul serviciului, în afara indicării adresei sale electronice, să indice un al doilea mijloc de comunicare în temeiul articolului 5 alineatul (1) litera (c) din directiva menționată?
                        
                     
                           b)
                        
                        
                           În cazul unui răspuns afirmativ: este suficient, în vederea furnizării unui al doilea mijloc de comunicare, dacă prestatorul de servicii pune la dispoziție un formular de contact prin intermediul căruia destinatarul poate să se adreseze prin internet către prestator, iar acesta din urmă răspunde la întrebarea adresată de destinatar prin poșta electronică?
                        
                     
         
      (1)  JO L 178, p. 1.